Γιουλιάνα του Στόλμπεργκ

Η Γιουλιάνα, γερμ.: Juliana von Stolberg-Wernigerode (15 Φεβρουαρίου 1506 στο Στόλμπεργκ, Σαξονία-Άνχαλτ - 18 Ιουνίου 1580) από τον Οίκο του Στόλμπεργκ ήταν κόρη του κόμη του Στόλμπεργκ-Βέρνιγκεροντε. Με τους γάμους της έγινε πρώτα κόμισσα του Χάναου-Μύντσενμπεργκ και μετά κόμισσα του Νάσσαου-Ντίλενμπουργκ. Είναι η μητέρα του Γουλιέλμου Α΄ πρίγκιπα της Οράγγης, ηγέτη της επιτυχημένης Ολλανδικής Επανάστασης ενάντια στους Ισπανούς τον 16ο αι.

 Γεννήθηκε στο Στόλμπεργκ ως κόρη του Μπόντο Η΄ κόμη του Στόλμπεργκ-Βέρνιγκεροντε και της Άννας, κόρης του Φιλίππου Α΄ κόμη του Έπσταϊν-Κένιγκσταϊν. Ανατράφηκε ως Ρωμαιοκαθολική, αλλά μεταστράφηκε στον Λουθηρανισμό και αργότερα στον Καλβινισμό. Εκείνη, μαζί με τον δεύτερο σύζυγό της, ήταν πεπεισμένη προτεστάντισσα και μεγάλωσε τα παιδιά τους με την προτεσταντική αγωγή. Μετά το τέλος του δεύτερου συζύγου της το 1559 παρέμεινε στο κάστρο του Ντίλενμπουργκ, που τώρα ανήκε στον δεύτερο γιο της Ιωάννη ΣΤ΄· η Γιουλιάνα απεβίωσε το 1580 στο κάστρο ατυό. Όλη τη ζωή της έμεινε κοντά στα παιδιά της, ειδικά στον Γουλιέλμο Α΄. Όταν ο πρίγκιπας της Οραγγης ξεκίνησε την εξέγερσή του εναντίον του Φιλίππου Β΄ της Ισπανίας, η Γιουλιάνα υποστήριξε τον γιο της ηθικά και οικονομικά. Λόγω αυτής της οικονομικής υποστήριξης, ο Γουλιέλμος Α΄ κατάφερε να κάνει την εκστρατεία του εναντίον της Ισπανίας στις Κάτω Χώρες. Ένας φανταστικός απολογισμός της ζωής της βρίσκεται στο έργο της Έθελ Χερ, δρ. Όμα: Η θεραπευτική σοφία της Γιουλιάνας, κόμισσας του Στόλμπεργκ (P&R Publishing, 2006). Παντρεύτηκε πρώτα το 1523 τον Φίλιππο Β΄ κόμη του Χάναου-Μύντσενμπεργκ (απεβ. 1529). Από αυτόν τον γάμο γεννήθηκαν τα εξής παιδιά: Ράινχαρντ (10 Απριλίου 1524 - 12 Απριλίου 1524), απεβ. 2 ημερών. Αικατερίνη (26 Μαρτίου 1525 - 20 Αυγούστου 1581), παντρεύτηκε τον Ιωάννη Δ΄ κόμη του Βηντ-Ρούνκελ και του Ίζενμπουργκ. Φίλιππος Γ΄ (1526–1561), κόμης του Χάναου-Μύντσενμπεργκ. Ράινχαρντ (8 Απριλίου 1528 · 11 Οκτωβρίου 1554), απεβίωσε στη μάχη στην υπηρεσία του στρατού του Καρόλου Ε΄ των Αψβούργων βασιλιά της Γερμανίας, στον πόλεμο εναντίον της Γαλλίας. Γιουλιάνα (30 Μαρτίου 1529 · 8 Ιουλίου 1595), παντρεύτηκε τον Θωμά, βίλντ- και ρήνεγκραβο του Ζαλμ-Κύρμπουργκ (1529–1549).Στις 20 Σεπτεμβρίου 1531 η Γιουλιάνα παντρεύτηκε για δεύτερη φορά, με τον Γουλιέλμο Α΄ κόμη του Νάσσαου-Ντίλενμπουργκ. Από αυτόν τον γάμο γεννήθηκαν τα εξής παιδιά: Γουλιέλμος Α΄ (1533–1584), πρίγκιπας της Οράγγης, κυβερνήτης των επαρχιών Ολλανδίας, Ζηλανδίας, Ουτρέχτης, Φρισίας. Χερμάνα (1534 - απεβ. νέα). Ιωάννης ΣΤ΄ ο Πρεσβύτερος (1536-1606), κόμης του Νάσσαου-Ντίλενμπουργκ. Λουδοβίκος (1538–1574), κυβερνήτης της Οράγγης. Μαρία (1539-1599), παντρεύτηκε τον Γουλιέλμο Δ΄ κόμη του Μπεργκ. Aδόλφος (1540–1568), κόμης του Νάσσαου. Άννα (1541–1616), παντρεύτηκε τον Αλβέρτο κόμη του Nάσσαου-Βάιλμπουργκ. Ελισάβετ (1542-1603), παντρεύτηκε τον Κόνραντ κόμη του Ζολμς-Μπράουνφελς. Αικατερίνη (1543–1624), παντρεύτηκε τον Γκύντερ ΜΑ΄ κόμη του Σβάρτσμπουργκ-Ρούντολστατ. Γιουλιάνα (1546–1588), παντρεύτηκε τον Aλβέρτο Ζ΄ κόμη του Σβάρτσμπουργκ-Ρούντολστατ. Μαγδαληνή (1547–1633), παντρεύτηκε τον Βόλφγκανγκ κόμη του Χόενλοχε-Βάικερσχαϊμ. Ερρίκος (1550–1574).Η Γιουλιάνα του Στόλμπεργκ είχε συνολικά 17 παιδιά και 123 εγγόνια. Λίστα ατόμων με τα περισσότερα παιδιά